Tájékoztató a kollégiumi étkezés igénybevételével kapcsolatosan

Iskolánk rendészeti szakon tanuló diákjai kollégiumi bentlakásos ellátásban részesülnek. Háromszori étkezést biztosítunk, reggelit, ebédet és vacsorát kapnak a tanulók.

A kollégiumi ellátás ingyenes, azonban étkezésért a Békéscsabai Egészségügyi Alapellátás Intézmény által meghatározott összeget kell fizetni, és annak igénybevételéhez írásos nyilatkozat kitöltése szükséges. Nyilatkozat a kollégium gazdasági irodájában átvehető, továbbá az iskola honlapjáról letölthető.

***A díjfizetés módjai:***

* Készpénz: a Kollégium gazdasági irodájában, a hónap megadott napjain
* Átutalás: Békéscsabai Egészségügyi Alapellátás által, elektronikus levél formájában megküldött számla alapján, online utalással az Alapellátás fizetési számlájára

Az ebédet a Trefort utcai kollégium ebédlőjében van lehetőség elfogyasztani. A jogosultság ellenőrzéséhez úgy nevezett mágneskártyás leolvasó nyújt segítséget, amelyhez minden **tanulónak egy darab kártyát szükséges megvásárolnia. A kártya díj 500 Ft.** (A kártyákat a beiratkozó diákoknak megrendeljük, és a beiratkozás napján kerülnek kiosztásra, illetve annak a díját is ezen a napon kell rendezni.) Elvesztés vagy megrongálódás esetén új kártyát kell igényelni.

**2024. január 1-től érvényes étkezési díjak:**

**Középiskolai kollégium:**

**reggeli 404 Ft + Áfa (összesen: 513 Ft)**

**ebéd 652 Ft + Áfa (összesen: 828 Ft)**

**vacsora 511 Ft + Áfa (összesen: 650 Ft)**

**összesen: 1567 Ft + Áfa ( 1990 Ft)**

**Az étkezési térítési díj esetleges változásáról, az iskola honlapján tájékozódhatnak.**

Normatív kedvezmény igényelhető hiánytalanul kitöltött igénylőlap és a szükséges igazolások (nyilatkozatok és/vagy kedvezményre jogosító igazolás/dokumentum másolata) benyújtását követően. Az igénylőlap és nyilatkozat mellékleteként az alábbi igazolások/dokumentumok benyújtása szükséges a Gyvt. végrehajtásáról rendelkező 328/2011. (XII. 29.) Korm. rendelet 18. §-a alapján:

• **Rendszeres gyermekvédelmi kedvezmény** esetén a hatósági döntésről szóló határozat másolata

• **Három- vagy többgyermekes családok** esetén a kedvezményre jogosító nyilatkozat

• **Tartósan beteg gyermek**, tanuló esetén a magasabb összegű családi pótlék megállapításáról szóló határozat másolata, ennek hiányában szakorvosi igazolás

• **Fogyatékos gyermek**, tanuló esetén a magasabb összegű családi pótlék megállapításáról szóló határozat másolata, ennek hiányában szakértői és rehabilitációs bizottság szakvéleménye

• **Nevelésbe vett gyermeknél** a nevelésbe vételt igazoló dokumentum

• **Utógondozói ellátásban részesülő gyermekeknél** az utógondozói ellátást igazoló dokumentum.

**Szeretnénk felhívni a figyelmet, hogy a középiskolai ellátásban a rendszeres gyermekvédelmi kedvezmény 50%-os kedvezményre jogosít.**

***Lemondás:***

**Betegség/egyéb távollét esetén az étkezést lemondani a kollégium gazdasági irodájában, illetve a 36-70-977-1082-es telefonszámon, vagy e mail-ban ildiko.kojnok@bszc.hu lehet.** **Lemondást 08.30 óráig tudunk elfogadni a következő napra. Le nem mondott ebédet ki kell fizetni.** (Betegség/hiányzás esetén a **lemondást** a fenti elérhetőségen **a gyermeknek vagy a szülőnek kell jeleznie**, nem a kollégiumi nevelőtanár vagy portás feladata.) Iskolai szünetekre az étkezés lemondásra kerül. **A főétkezés (ebéd) állandó, lemondására nincs lehetőség.**

Lehetőség van, kis étkezés folyamatos lemondására (reggeli, vacsora), amihez a szülőnek nyilatkozni kell (Iskola honlapján elérhető).

A nyilatkozat leadási határideje, minden hónap 15-e. A változást a nyilatkozat leadását követő hónap első tanítási napján lép életbe. **Végleges lemondást írásban kell jelezni a gazdasági irodában!**